stanford-oval/wikipedia huggingface dataset:
Luettelo Formula 1 -valmistajista
V

| Valmistaja | Kaudet | Valmistajien  mestaruudet | Kuljettajien  mestaruudet | Kilpailut | Paalupaikat | Voitot | Palkinto- sijat | Nopeimmat  kierrokset | Valmistaja- pisteet |
| --- | --- | --- | --- | --- | --- | --- | --- | --- | --- |
|  Vanwall | 1951–1960 | 1 | 0 | 29 | 7 | 9 | 13 | 6 | 48 |
|  Venturi | 1992 | 0 | 0 | 16 | 0 | 0 | 0 | 0 | 1 |
|  Veritas | 1951-1953 | 0 | 0 | 6 | 0 | 0 | 0 | 0 | 0 |
|  Virgin | 2010-2011 | 0 | 0 | 38 | 0 | 0 | 0 | 0 | 0 |
W

| Valmistaja | Kaudet | Valmistajien  mestaruudet | Kuljettajien  mestaruudet | Kilpailut | Paalupaikat | Voitot | Palkinto- sijat | Nopeimmat  kierrokset | Valmistaja- pisteet |
| --- | --- | --- | --- | --- | --- | --- | --- | --- | --- |
|  Williams | 1978– | 9 | 7 | 816 | 128 | 114 | 313 | 133 | 3631 |
|  Wolf | 1977–1979 | 0 | 0 | 48 | 1 | 3 | 13 | 2 | 79 |
Z

| Valmistaja | Kaudet | Valmistajien  mestaruudet | Kuljettajien  mestaruudet | Kilpailut | Paalupaikat | Voitot | Palkinto- sijat | Nopeimmat  kierrokset | Valmistaja- pisteet |
| --- | --- | --- | --- | --- | --- | --- | --- | --- | --- |
|  Zakspeed | 1985–1989 | 0 | 0 | 74 | 0 | 0 | 0 | 0 | 2 |
Huomioita

↑  Laskettu BMW:n tuloksiin.
↑  Sisältää Scuderia Italian palkintosijat, jolle Dallara valmisti autot.
↑  Force India ajautui talousvaikeuksiin kesken kauden 2018. Talli muutti kesken kauden uusien omistajiensa myötä nimensä Racing Point Force Indiaksi ennen Belgian GP:tä, menetti Unkarin GP:hen asti keräämänsä 59 pistettä ja aloitti pisteiden keräämisen alusta.
↑   Gordinilla oli 1950-luvulla sekä Gordini että Simcan yhteistyönä Simca-Gordini.
↑   Yannick Dalmas ajoi vuonna 1987 Australian GP:ssä viidenneksi, mutta ei saanut pisteitä, koska talli oli ilmoittanut vain yhden auton kaudelle ja hän ajoi toista autoa.
↑  Masten Gregory ja Carroll Shelby eivät saaneet vuoden 1958 Italian GP:n neljännestä sijasta pisteitä, koska he ajoivat samalla autolla.
↑  Racing Point käytti kaudella 2018 Force Indian samalle kaudelle valmistamaa ja ajamaa autoa. Kauden 2018 pisteet on laskettu Force Indialle.
↑  Rebaquen ainoa piste tuli Lotuksen valmistamalla autolla.
↑  Renault kilpaili kausina 2021–2024 nimellä Alpine.
↑  Sisältää kausilla 2019–2023 Alfa Romeo Racing -nimellä kerätyt pisteet.
↑  Toro Rosso kilpaili kausilla 2020–2023 nimellä Scuderia AlphaTauri ja kaudella 2024 nimellä Racing Bulls.
↑  Stirling Moss ja Tony Brooks voittivat kauden 1957 Britannian osakilpailun jaetulla autolla.
Daemon Tools

| Daemon Tools |
| --- | --- |
Kehittäjä:  DT Soft Ltd
Tiedot
Ohjelmistotyyppi:  Emulaattori
Alusta:  Microsoft Windows
Lisenssi:  Freeware/Adware
Aiheesta muualla
www.daemon-tools.cc
Daemon Tools on Windowsille suunniteltu ohjelmisto, joka avaa DVD- ja CD-levykuvia virtuaalisiin asemiin. Daemon tools on lyhenne sanoista Disk And Execution MONitor tools. Ohjelmisto kykenee ohittamaan useimmat kopiosuojausmenetelmät. Vaikka niillä on monia täysin laillisia käyttötapoja, Daemon Toolsin kaltaisia emulaattoreita voidaan käyttää myös tekijänoikeuksia loukkaavasti. Tämän vuoksi jotkin ohjelmistojen, etenkin pelien, valmistajat ovat ryhtyneet toimenpiteisiin Daemon Toolsin toiminnan hankaloittamiseksi. Eräät pelit esimerkiksi tarkistavat, onko ohjelmistoa asennettu tietokoneelle, ja jos on, ne eivät käynnisty. Yleensä kun uusi tällainen suojaus kehitetään, ilmestyy Daemon Toolsista uusi versio joka kiertää sen. Daemon Toolsilla kykenee esimerkiksi avaamaan pelin ilman cd-levyä mikäli pelistä on levykuva fyysisellä kiintolevyllä.
Daemon Tools tukee seuraavia tiedostomuotoja:
b5t
b6t
bwt
ccd
cdi
cue/bin
img
iso
isz
mds
mdf
mdx
mir
nrg
pdi
ape
flac
Aiheesta muualla

Daemon Tools
Ohjelman asentaminen ja .ISO-tiedoston avaaminen virtuaaliseksi CD-asemaksi
Niemenkylä

| Niemenkylä |
| --- | --- |
 Niemenkylä
 Koordinaatit: 62°43.051′N, 21°55.124′E 
Valtio:  Suomi
Maakunta:  Etelä-Pohjanmaa
Kunta:  Kurikka
Entinen kunta:  Jurva
Hallinto:  
 – Asutustyyppi:  Kylä
Aikavyöhyke:  UTC+2
 – Kesäaika:  UTC+3
Postinumero:  66320
 
 http://niemenkyla.com/ 
Infobox OKVirheellinen NIMI-arvo: 
Niemenkylä on yksi Kurikan kylistä entisen Jurvan kunnan alueella, Etelä-Pohjanmaalla. Kylässä on muun muassa nuorisoseura. Niemenkylän elinkeinoihin kuuluvat esimerkiksi maatalous, korjaamotoiminta, mylly, huonekalu- ja metalliteollisuus, remontointipalvelu sekä kaivu- ja maansiirtopalvelu.
Niemenkylän entisen koulun läheisyydessä sijaitsee kyläyhdistyksen hoitama alue, jossa on kyläläisiä varten uima-allas, leikkikenttä, grillikatos, rantalentopallokenttä sekä sauna.
Niemenkylän harrastusmahdollisuuksia ovat esimerkiksi jalkapallo, sähly, jääkiekko, lentopallo, kutomapiiri, posliininmaalaus ja hiihto. Kylän alueella on valaistu pururata, ja nuorisoseuran ja koulun läheisyydessä on talvisin latuja.
Niemenkylästä on matkaa Jurvan keskustaan noin kahdeksan kilometriä, Vaasaan noin 55 kilometriä ja Seinäjoelle 60 kilometriä. Linnuntietä Metsäkylään on matkaa 2,5 kilometriä, Koskimäkeen 3,9 kilometriä ja Jyrynkylään 6,5 kilometriä.
Aiheesta muualla

Niemenkylä  kotisivuilla (Arkistoitu – Internet Archive)
| n k Jurva |
| --- | --- | --- |
 Etelä-Pohjanmaa  Kurikka 
| Kylät |  Harjunkylä  Järvenpää  Kentankylä  Kesti  Kirkonkylä  Koskimäki  Metsäkylä  Niemenkylä  Närvijoki  Sarvijoki  Tainuskylä  Tupenkylä  |  |
Jay Cocks

Jay Cocks (s. 12. tammikuuta 1944 New York) on yhdysvaltalainen elokuvakriitikko ja elokuvakäsikirjoittaja. Hän teki käsikirjoittajana yhteistyötä elokuvaohjaaja Martin Scorsesen kanssa ja sai parhaan sovitetun käsikirjoituksen Oscar-ehdokkuuden elokuvasta Viattomuuden aika , jonka hän käsikirjoitti vain 17 päivässä, sekä  parhaan alkuperäisen käsikirjoituksen Oscar-ehdokkuuden elokuvasta Gangs of New York.
Cocks on tehnyt pitkän uran elokuva- ja musiikkikriitikkona Time-lehdessä ja hän on työskennellyt Scorsesen kanssa vuosikymmeniä. Cocksin ja Scorsesen yhteistyö alkoi jo 1960-luvulla. Cocksin ystäväpiiriin kuuluvat myös kuuluisat ohjaajat kuten Brian De Palma ja Steven Spielberg. Cocks on viimeistellyt käsikirjoituksia useisiin elokuviin ja TV-projekteihin. Kriitikkona toimiessaan Cocks ei ole enää aseta suurta painoarvoa arvosteluille, vaan hän on ilmaissut keskittyvänsä enemmän omaan tyytyväisyyteensä valmiiseen työhön.
Filmografia

| Vuosi | Suomenkielinen nimi | Alkuperäinen nimi |
| --- | --- | --- |
| 1993 | Viattomuuden aika | The Age of Innocence |
1995: Strange Days
2002: Gangs of New York
2004: De-Lovely
2016: Silence
Martti Skytte

| Martti Skytte |
| --- | --- |
 Martti Skytten sinetti
Turun piispa
 1528–1550 
Edeltäjä:  Ericus Svenonius
Seuraaja:  Mikael Agricola
Henkilötiedot
Syntynyt: 1480 
Muut tiedot
Uskonto:  Katolilaisuus Luterilaisuus
Martti Skytte (n. 1480 Hauho – 30. joulukuuta 1550 Turku) toimi Turun piispana vuosina 1528–1550, siirtymävaiheessa katolisesta kristinuskosta luterilaiseen kirkkoon. Ennen piispanvihkimystään Skytte toimi dominikaaniveljenä.  Skytten nimitti tehtäväänsä Kustaa Vaasa. Hänen valintansa oli vailla paavin hyväksyntää, samoin kuin häntä edeltäneen Svenoniuksen. Skytteä kutsutaan joskus Suomen keskiajan viimeiseksi katoliseksi piispaksi, vaikka varsinainen paavin vahvistama viimeinen piispa oli Arvid Kurki. Piispana Skytte edisti reformaatiota maltillisesti muun muassa lähetämällä pappiskandidaatteja Wittenbergiin.lähde?
Paavali Juusten kertoo piispainkronikassaan, että Martti Skytten aikana papiston asema alkoi heiketä erilaisten kruunun rasitteiden vuoksi. Yksityiset ja nurkkamessut lakkautettiin, vihkivesi, tuhkan ja palmunoksien pyhittäminen poistettiin ja kirkkolaulua muutettiin. Messu vietettiin ensimmäisen kerran ruotsiksi Turun tuomiokirkossa, ja vuoden 1540 paikkeilla poistettiin myös paavillinen öljy ja mirha.
Mikael Agricola toimi Skytten apulaisena tämän viimeisinä vuosina. Skytte kuoli 30.12.1550, ja hänet haudattiin Turun tuomiokirkkoon Pyhän Ruumiin kuoriin. Skytten patsas sijaitsee Hauholla, missä sijaitsi myös Skytten kotitila Kyttälä.
E2-tutkimus

E2 Tutkimus on tutkimuslaitos, joka palvelee järjestöjä, yrityksiä, poliittista päätöksentekoa ja mediaa. Sitä pitää yllä Edistysmielisen tutkimuksen yhdistys ry, joka on perustettu 2006. Yhdistyksen hallituksen puheenjohtaja on Risto Murto ja johtaja Karina Jutila.
E2 oli aikaisemmin ajatuspaja. Vuoden 2020 alussa laitos siirtyi opetus- ja kulttuuriministeriön tutkimuslaitoksille tarkoitetun yleisavustuksen piiriin. Yhdistys on perustanut myös E2 Tutkimus Oy:n.
Aiheesta muualla

E2-tutkimuksen verkkosivut
Johnny Palacios

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 20. joulukuuta 1986 (ikä 37)
Syntymäpaikka: La Ceiba, Honduras
Pelipaikka: keskuspuolustaja
Pituus: 182 cm
Seurat
| Vuodet | Seura | O | (M) |
| 2003–2019 | Olimpia | 224 | (4) |
Maajoukkue
| 2009–2017 | Honduras | 42 | (0) |
 Seurajoukkueuran tilastot kattavat vain kansalliset sarjat.
Johnny Palacios (s. 20. joulukuuta 1986 La Ceiba, Honduras) on hondurasilainen ammattilaisuransa päättänyt jalkapalloilija, pelipaikaltaan keskuspuolustaja. Hän on pituudeltaan 182-senttimetrinen.
Palacios edusti koko ammattilaisuransa Olimpiaa vuodet 2003–2019 ja voitti joukkueen kanssa kahdeksan kertaa Hondurasin pääsarjamestaruuden. Hän liittyi Hondurasin A-maajoukkueeseen heinäkuussa 2009 ja pelasi joukkueessa 42 ottelua. Hän edusti joukkuetta MM-kilpailuissa 2010 ja kesäolympialaisissa 2016.
Naloksoni

| --- | --- |


Naloksoni
Systemaattinen (IUPAC) nimi
(4R,4aS,7aR,12bS)-4a,9-dihydroksi-3-prop-2-enyyli-2,4,5,6,7a,13-heksahydro-1H-4,12-metanobentsofuro[3,2-e]isokinolin-7-oni
Tunnisteet
CAS-numero: 465-65-6
ATC-koodi: V03AB15
PubChem CID: 5284596
DrugBank: DB01183
Kemialliset tiedot
Kaava: C19H21NO4 
Moolimassa: 327,27 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 200–205 °C
Liukoisuus veteen: 1,42 g/l
Farmakokineettiset tiedot
Hyötyosuus: 2 %
Metabolia: Hepaattinen
Puoliintumisaika: 30–81 minuuttia
Ekskreetio: Renaalinen, Biliaarinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Intramuskulaarinen, intravenoosi
Naloksoni (Suomessa kauppanimillä Naloxon B. Braun, Naloxone, Nexodal, Nyxoid, Ventizolve) on vasta-aine opioidien kuten heroiinin tai morfiinin yliannostukseen. Naloksoni kiinnittyy joitain opioideja hanakammin opioidireseptoreihin kumoten siten niiden vaikutuksen. Naloksoni toimii antagonistina kaikissa opioidireseptoreissa, mutta voimakkaimmin μ-reseptorissa.
Naloksonin patentoi 1961 Jack Fishman, Mozes J. Lewenstein ja japanilainen Daiichi Sankyo -lääkeyhtiö. Naloksoni on WHO:n listalla yhteiskunnalle tärkeimmistä lääkkeistä.
Naloksoni on syntetisoitu tebaiinista ja sen kemiallinen rakenne muistuttaa oksimorfonia, niiden ainoan eron ollessa typpiatomiin liittynyt allyyliryhmä (prop-2-enyyliryhmä) metyyliryhmän sijaan . Naloksonin (naloxone) nimi on johdettu sanoista N-allyl ja oxymorphone.
Sitä on yhdessä buprenorfiinin kanssa lääkkeessä nimeltä Suboxone, mikä on tarkoitettu opioidiriippuvaisten hoitoon. Naloksonia on myös lääkkeessä nimeltä Targiniq yhdessä oksikodonin kanssa estämään ummetusta potilailla, jotka joutuvat syömään oksikodonia pitkiä aikoja. Naloksonin läsnäolo lääkkeessä estää myös sen väärinkäyttöä. Jos lääke otetaan kuten pitääkin (eli oraalisesti tai sublinguaalisesti) naloksonilla ei ole merkittävää fysiologista vaikutusta, kun taas suonensisäisesti otettuna naloksoni estää opioidireseptoreiden aktivoitumista.
Isossa-Britanniassa ja Saksassa tehdyissä tutkimuksissa heroiinin ja muiden opiaattien yliannostuskuolemat vähenivät huomattavasti, kun naloksonia ja yliannostuksen liittyviä ensiapuohjeita jaettiin kaikkiaan yli 200 päihderiippuvaiselle. Naloksonia annettiin 30:lle yliannostuksen saaneelle, joista kaikki selvisivät hengissä. Naloksonin jakelu ei näyttänyt lisäävän normaalitilannetta suurempaa riskinottoa huumeidenkäytössä. Pelastuslääkkeen jälkeenkin yliannoksen nauttinut tarvitsee sairaalahoitoa. Nykyään useassa maassa naloksonia annetaan opioidiriippuvaisille ja opioideja käyttäville kipupotilaille ja heidän läheisilleen. Suomessa opioidien käyttäjien läheiset eivät saa naloksonia.lähde?
Pohjois-Amerikassa opioidiepidemiaa hillitään Opiant Pharmaceuticals -yhtiön naloksonia sisältävällä Narcan-nenäsumutteella jota markkinoi Adapt Pharma. Nenäsumute on suomalainen keksintö.
Aiheesta muualla

Wikimedia Commonsissa on kuvia tai muita tiedostoja aiheesta .
Reach for Me: Fighting to End the American Drug Overdose Epidemic Dokumenttielokuva yhdysvaltalaisesta kansanliikkeestä tuoda naloksoni opioidiriippuvaisten ja kipupotilaiden saataville.
PubChem: Naloxone (englanniksi)
DrugBank: Naloxone (englanniksi)
Kyoto Encyclopedia of Genes and Genomes (KEGG): Naloxone (englanniksi)
ChemBlink: Naloxone (englanniksi)
Huumemyrkytyksen lääkehoito[vanhentunut linkki] Lääkkeet mielen hoidossa 23.7.2008.
Anniina Wallius: Ainutlaatuinen suomalaistutkimus: Voiko pakoksi muuttuneita mielihaluja hillitä nenäsuihkeella? Yle Uutiset.  6.1.2018.
Veli-Pekka Kokkonen

Veli-Pekka Kokkonen (s. 19. heinäkuuta 1966 Kerava) on suomalainen entinen yleisurheilija. Kokkosen päälaji oli korkeushyppy.
Kokkonen voitti korkeushypyn Suomen mestaruuden vuonna 1988 (tulos 222). Hopealla hän oli 1993 sekä pronssilla 1992. Ennätyksekseen Kokkonen hyppäsi tuloksen 223 Hyrylässä 1992.
Kokkonen edusti Suomea maaottelussa Ruotsia vastaan 1988. Hän tuli Patrik Sjöbergin voittaman kisan kuudenneksi tuloksella 215.
Kokkonen edusti Leppävaaran Sisua.
Aiheesta muualla

Veli-Pekka Kokkonen Tilastopaja (vaatii kirjautumisen, maksullinen palvelu).
Miesten korkeushypyn Suomen-mestarit
| --- | --- |
Auktoriteettitunnisteet: Henkilöt :  World Athletics
Abu Dhabin Grand Prix

|  Abu Dhabin Grand Prix  |
| --- | --- |

Rata:  Yas Marina Circuit
Sijainti:  Yas Island, Abu Dhabi, Yhdistyneet arabiemiirikunnat
Ratatyyppi:  Osittainen katurata
Radan pituus:  5,281 km
Kilpailun pituus:  58 kierrosta, 306,183 km
Eniten voittoja
Kuljettajat:   Lewis Hamilton (5) 
Tallit:  Red Bull Racing (7)
Viimeisin kilpailu (2024):
Voittaja:   Lando Norris   (McLaren-Mercedes)
Voittoaika:  1:26.33,291
Toinen:   Carlos Sainz   (Ferrari)
Kolmas:   Charles Leclerc   (Ferrari)
Paalupaikka
Kuljettaja:   Lando Norris   (McLaren-Mercedes)
Paaluaika:  1.22,595
Nopein kierros
Kuljettaja:   Kevin Magnussen   (Haas-Ferrari)
Kierrosaika:  1.25,637 (kierroksella 57)
Abu Dhabin Grand Prix on Formula 1 -sarjan osakilpailu, joka on järjestetty kaudesta 2009 alkaen Yas Marinan moottoriradalla Abu Dhabissa Yhdistyneissä arabiemiirikunnissa.
Kilpailun järjestämisestä ilmoitettiin alkuvuonna 2007 järjestetyn tapahtuman yhteydessä. 12. huhtikuuta 2008 ilmoitettiin, että kilpailu järjestetään lokakuussa 2009. Vuoden 2009 osakilpailu oli ensimmäinen Abu Dhabissa ja Yhdistyneissä arabiemiirikunnissa ajettu osakilpailu. Vuodesta 2010 alkaen Abu Dhabissa on ajettu marraskuussa.
Abu Dhabin Grand Prix on toinen Lähi-idässä ajettava kilpailu Bahrainin Grand Prix’n lisäksi.
Kilpailussa ajettava rata on sekoitus perinteistä kilparataa ja katurataa. Se sijaitsee osittain satama-alueella ja kaduilla kuten Monacossa ja siinä on myös osio, joka muistuttaa Spa-Francorchamps’n Raidillon-mutkaa. Kaudelle 2021 rataprofiilia muutettiin merkittävästi, kun hitaita mutkia ja šikaaneja poistettiin ja niiden tilalle tehtiin nopeampia neulansilmämutkia.
Tilastot > Voittajat

Suomalaisista voittoa ovat juhlineet Kimi Räikkönen vuonna 2012, Nico Rosberg vuonna 2015 ja Valtteri Bottas vuonna 2017.
| Kausi | Kuljettaja | Valmistaja | Rata | Raportti |
| --- | --- | --- | --- | --- |
| 2009 |  Sebastian Vettel | Red Bull-Renault | Yas Marina | Raportti |
| 2010 |  Sebastian Vettel | Red Bull-Renault | Yas Marina | Raportti |
| 2011 |  Lewis Hamilton | McLaren-Mercedes | Yas Marina | Raportti |
| 2012 |  Kimi Räikkönen | Lotus-Renault | Yas Marina | Raportti |
| 2013 |  Sebastian Vettel | Red Bull-Renault | Yas Marina | Raportti |
| 2014 |  Lewis Hamilton | Mercedes | Yas Marina | Raportti |
| 2015 |  Nico Rosberg | Mercedes | Yas Marina | Raportti |
| 2016 |  Lewis Hamilton | Mercedes | Yas Marina | Raportti |
| 2017 |  Valtteri Bottas | Mercedes | Yas Marina | Raportti |
| 2018 |  Lewis Hamilton | Mercedes | Yas Marina | Raportti |
| 2019 |  Lewis Hamilton | Mercedes | Yas Marina | Raportti |
| 2020 |  Max Verstappen | Red Bull Racing-Honda | Yas Marina | Raportti |
| 2021 |  Max Verstappen | Red Bull Racing-Honda | Yas Marina | Raportti |
| 2022 |  Max Verstappen | Red Bull Racing-RBPT | Yas Marina | Raportti |
| 2023 |  Max Verstappen | Red Bull Racing-Honda RBPT | Yas Marina | Raportti |
| 2024 |  Lando Norris | McLaren-Mercedes | Yas Marina | Raportti |
Tilastot > Nopeimmat kierrokset

| Kausi | Kuljettaja | Valmistaja | Aika |
| --- | --- | --- | --- |
| 2009 |  Sebastian Vettel | Red Bull-Renault | 1.40,279 |
| 2010 |  Lewis Hamilton | McLaren-Mercedes | 1.41,274 |
| 2011 |  Mark Webber | Red Bull-Renault | 1.42,612 |
| 2012 |  Sebastian Vettel | Red Bull-Renault | 1.43,964 |
| 2013 |  Fernando Alonso | Ferrari | 1.43,434 |
| 2014 |  Daniel Ricciardo | Red Bull Racing-Renault | 1.44,496 |
| 2015 |  Lewis Hamilton | Mercedes | 1.44,517 |
| 2016 |  Sebastian Vettel | Ferrari | 1.43,729 |
| 2017 |  Valtteri Bottas | Mercedes | 1.40,650 |
| 2018 |  Sebastian Vettel | Ferrari | 1.40,867 |
| 2019 |  Lewis Hamilton | Mercedes | 1.39,283 |
| 2020 |  Daniel Ricciardo | Renault | 1.40,926 |
| 2021 |  Max Verstappen | Red Bull Racing-Honda | 1.26,103 |
| 2022 |  Lando Norris | McLaren-Mercedes | 1.28,391 |
| 2023 |  Max Verstappen | Red Bull Racing-Honda RBPT | 1.26,993 |
| 2024 |  Kevin Magnussen | Haas-Ferrari | 1.25,637 |
Sponsorit

2009–2024: Etihad Airways Abu Dhabi Grand Prix
Aiheesta muualla

Kuvia tai muita tiedostoja aiheesta Abu Dhabin Grand Prix Wikimedia Commonsissa
Kotisivut (Arkistoitu – Internet Archive) (englanniksi)
Katso kuvat Abu Dhabin F1-radasta (Arkistoitu – Internet Archive) MTV.fi
Formula 1 -luokan Abu Dhabin Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Yas Marina Circuit (2009–)
Tie vie

| Tie vie Eppu Normaali |
| --- | --- | --- |

Studioalbumin tiedot
 Äänitetty : maalis–huhtikuussa 1982
 Studio : MSL-studio
 Julkaistu: 1982   23. marraskuuta 1987 (CD)
 Formaatti: LP-levy (PÄLP 35)   C-kasetti (POKS-35)   CD-levy (POKOCD15)
 Tuottaja(t): Mikko Syrjä
 Tyylilaji: suomirock, pop rock
 Kesto: 42.30
 Levy-yhtiö: Poko Rekords
 Levymerkki: Poko Rekords
Muut kannet
   Albumin takakansi.
Listasijoitukset
  Suomi: 1. (2 viikkoa, kesäkuu 1982) 
Eppu Normaalin muut studioalbumit
| Cocktail Bar 1981 | Tie vie 1982 | Aku ja köyhät pojat 1983 |
Singlet albumilta Tie vie
 ”Murheellisten laulujen maa / Pink Panther Theme” Julkaistu: 1982 (EPPU 100)
Tie vie on suomalaisen rockyhtye Eppu Normaalin viides studioalbumi vuodelta 1982. Tyylillisesti se on yhtyeelle välivaiheen albumi, jossa on huomattavaa kitaroiden vähyys ja kosketinsoittimien runsaus. Tunnetuin kappale on ”Murheellisten laulujen maa”, joka on saanut paljon radiosoittoa.
Albumi nousi Suomessa listaykköseksi kahden viikon ajaksi ja myi ilmestymisvuonnaan kultaa. Platinalevyrajan se ylitti 2005.
Tyyli

Albumi merkitsi yhtyeelle musiikillista muutosta ja eräänlaista välivaiheen albumia. Yhtye oli luopunut uuden aallon tyylistä, ja levyllä on huomattavaa kosketinsoittimien runsaus ja kitaroiden vähyys. Koskettimia soitti Eero ”Safka” Pekkonen. Joissakin kappaleissa ei ole lainkaan kitaroita, mikä on yhtyeelle epätavallista. Albumi oli myös ensimmäinen, jolla Mikko Saarela ei toiminut pääsanoittajana, vaan sanoituksista vastasi tästä eteenpäin ensisijaisesti laulusolisti Martti Syrjä.
Albumin tunnetuimman kappaleen ”Murheellisten laulujen maan” lisäksi albumilla on useita suomalaisuutta käsitteleviä sanoituksia. Kappaleessa ”Argentiina” lauletaan näennäisesti Argentiinan ja Englannin välisestä jalkapallo-ottelusta, vaikka teksti kertookin Falklandin sodasta. Kappaleessa ”Viihteen kuningas” yhtye on ironinen. Teksti näpäyttää sormille käsitystä, jonka mukaan 1980-luvun alkupuolen rockyhtyeen tulisi laulaa ydinaseista ja muista isoista epäkohdista ollakseen yleisesti hyväksytty. Samaa ironiaa on levyn päätösraidassa ”Terve vaan ja onnea”, jonka keskeisenä teemana on rauhanjuna.
Kansikuva

Albumin kannessa on yhtyeen laulajan Martti Syrjän tekemä maalaus, jossa poika liottaa jalkojaan Vahantajoessa. Levyn julkaisu myöhästyi useita viikkoja, koska Syrjä käytti kokemattomuuttaan maalauksessa värejä, joiden kuivumista odotellessa teosta ei pystynyt liikuttamaan kuvattavaksi. Jatkossa Syrjä maalasi kansikuvat vesiväreillä.
Julkaisu ja vastaanotto

Tie vie julkaistiin Poko Rekords -levymerkillä LP-levynä (kahtena eri painoksena) ja C-kasettina. Levy nousi Suomessa listaykköseksi kahden viikon ajaksi ja sai kriitikoiltakin huomattavasti paremman vastaanoton kuin edellinen albumi Cocktail Bar. Albumi pysyi listalla yhteensä 19 viikon ajan. Albumi saavutti kultalevyrajan ilmestymisvuonnaan ja platinalevyrajan vuonna 2005. Levyä on myyty yhteensä 50 581 kappaletta.
Marraskuussa 1987 albumista julkaistiin ensimmäiset painokset CD-levynä. Lokakuussa 2003 julkaistiin uusi, digitaalisesti remasteroitu painos CD-levynä. Vuonna 2008 albumista julkaistiin jälleen uusi, 3 000 kappaleen rajoitettu painos CD-levynä yhdessä Legends Puzzle -palapelin kanssa.
Kappaleet

Kaikki kappaleet säveltänyt ja sovittanut Mikko Syrjä ja sanoittanut Martti Syrjä, ellei toisin mainita.
Kappaleet > A-puoli

Murheellisten laulujen maa – 3.20
Kuulen parran kasvun – 3.10
Jackpot – 3.09
Jumalan poika – 3.41
Argentiina – 3.59 (san. Mikko Syrjä)
Viihteen kuningas – 3.50
Kappaleet > B-puoli

Vahantajoki – 4.45
Pahan puun metsä – 4.21
Tie vie – 3.00
Näinä päivinä – 4.03
Terve vaan ja onnea – 5.12 (san. Martti Syrjä & Mikko Syrjä)
Kokoonpano > Muusikot > Eppu Normaali

Aku Syrjä – rummut
Mikko Nevalainen – bassokitara
Martti Syrjä – laulu
Juha Torvinen – kitara
Mikko Syrjä – kitara, laulu
Kokoonpano > Vieraileva muusikko

Eero ”Safka” Pekkonen – piano, sähköpiano, urut, laulu
Kokoonpano > Tuotanto

MSL-studio – äänitys (maalis–huhtikuussa 1982)
Mikko Syrjä – tuottaja
Martti Syrjä – kannet
Mika Jussila – vuoden 2003 CD-painoksen 24-bittinen digitaalinen remasterointi (Finnvox)
Paul Réneau

Paul Réneau (s. 28. syyskuuta 1960) on belizeläinen entinen yleisurheilija ja ratapyöräilijä. Hän osallistui olympialaisiin kahdesti, vuosina 1984 ja 1988. Los Angelesin kisoissa 1984 Réneau oli mukana 100 metrin juoksussa, jossa hän sijoittui alkueränsä viimeiseksi ajalla 10,96 sekuntia. Neljä vuotta myöhemmin Soulin kisoissa hän kilpaili ratapyöräilyn sprintissä. Réneau putosi tuolloin ensimmäisellä kierroksella jäätyään erässään kolmanneksi.
Ennätykset

100 metrin juoksu: 10,96 s (1984)